เบื่อ
โดย...ทีมข่าวการเงินโพสต์ทูเดย์
1 มี.ค. 2559

โดย...ทีมข่าวการเงินโพสต์ทูเดย์
ลือข้ามโลกกันเลยทีเดียวว่าธนาคารสโกเทียจากแคนาดา ผู้ถือหุ้นใหญ่ของธนาคารธนชาต กำลังจะขายหุ้นของธนาคารให้กับนักลงทุนรายอื่นที่สนใจ มีสถาบันการเงินหลายๆ ชาติ สนใจเข้ามาเจรจากันมากมายหลายราย
ว่าแต่ข่าวนี้ไม่ใช่ข่าวใหม่ เพราะมีลือกันมานานหลายปี แต่จนแล้วจนรอด ดีลขายหุ้นก็ยังไม่เกิดขึ้นเสียที ปล่อยให้พนักงานแบงก์ธนชาต ใจเต้นตุ๊มๆ ต้อมๆ เป็นระยะ เวลามีข่าวสโกเทียจะขายหุ้นทีไรก็ตื่นตระหนกกันทีนึง
เรื่องนี้มีคนตามถามเฮียสมเจตน์ หมู่ศิริเลิศ ประธานเจ้าหน้าที่บริหารและกรรมการผู้จัดการใหญ่ ธนาคารธนชาต ก็ไม่ได้รับคำตอบแต่อย่างใด 
นอกจากนี้ เฮียสมเจตน์ยังทำท่าเบื่อๆ เลยออกกฎเจอหน้าสื่อ ออกตัวก่อนเลยว่า “ไม่คุยเรื่องขายหุ้นเด็ดขาด”
จบป่ะ